Държавен вестник, бр. 76, 2003 г., стр. 32

С Т Р .  32
Д Ъ Р Ж А В Е Н   В Е С Т Н И К
Б Р О Й  76
7. участва заедно с главните секретари на
другите министерства в работата по общата
координация и планиране, организирани от
главния секретар на Министерския съвет.
Раздел III
Инспекторат
Чл. 17. (1) Инспекторатът е на пряко подчи-
нение на министъра.
(2) Инспекторатът осъществява контрол вър-
ху дейността на министерството и на създадени-
те към министъра други административни зве-
на, както и предварителен финансов контрол.
(3) Инспекторатът:
1. извършва планови и тематични проверки
по заповед на министъра;
2. информира министъра за констатациите
от направените проверки и прави предложения
за отстраняване на нарушенията;
3. контролира спазването на предписанията
на компетентните органи при извършени про-
верки и вътрешни одити;
4. дава становища по въпроси, свързани с
финансовата и административната дисциплина;
5. участва в изготвянето на проекти на инс-
трукции, наредби и указания.
Раздел IV
Обща администрация
Чл. 18. Общата администрация е органи-
зирана във:
1. дирекция “Човешки ресурси”;
2. дирекция “Канцелария и архив”;
3. дирекция “Правно-нормативно обслуж-
ване”;
4. дирекция “Финансово-стопански дейности”;
5. дирекция “Управление на собствеността”;
6. дирекция “Информация и връзки с общест-
веността”.
Чл. 19. Дирекция “Човешки ресурси”:
1. организира, планира и осъществява под-
бора и квалификацията на служителите на ми-
нистерството, включително на дипломатичес-
ките и консулските представителства;
2. поддържа кадрова информационна сис-
тема и картотека с личните и кадровите дела на
служителите в министерството;
3. оформя и представя на министъра пред-
ложения за движение в ранг на дипломатичес-
ките служители;
4. изготвя доклади и предложения до Атес-
тационната комисия на министерството за ро-
тацията на дипломатически, административни
и технически служители;
5. изготвя становища за промени в структу-
рата и състава на структурните звена в минис-
терството и в дипломатическите и консулските
представителства;
6. подготвя и оформя документите, свър-
зани с възникването, изменянето и прекра-
тяването на трудовите и служебните право-
отношения;
7. разработва длъжностно разписание и по-
именно разписание на длъжностите и работни-
те заплати на служителите в министерството;
8. издава и заверява служебни и трудови
книжки и удостоверения за служебен и трудов
стаж на служителите в министерството;
9. осигурява методическо и организацион-
но съдействие при дейността по разработване и
актуализиране на длъжностните характеристи-
ки и организира атестирането на служителите
в администрацията;
10. осъществява дейности в рамките на сво-
ята компетентност по привеждане в изпълне-
ние на влезлите в сила съдебни решения за въз-
становяване на работа на служители, на които
прекратяването на трудовото или служебното
правоотношение с министерството е било приз-
нато за незаконно.
Чл. 20. Дирекция “Канцелария и архив”:
1. организира, осъществява и контролира
движението на входящата, изходящата и вътреш-
ната кореспонденция с изключение на кореспон-
денцията на определени от министъра структур-
ни звена със самостоятелни деловодства;
2. комплектува, обработва, съхранява и ор-
ганизира използването на документите от ар-
хивния фонд на министерството, както и на
лични фондове;
3. оказва методическа помощ и контрол върху
деловодната и архивната работа в структурни-
те звена на министерството със самостоятелни
деловодства и на дипломатическите и консулс-
ките представителства;
4. комплектува, обработва и предоставя
за ползване библиотечния фонд на минис-
терството;
5. приема, обработва, препраща по компе-
тентност и изпраща отговори на писма, жалби,
сигнали и молби на граждани, подадени чрез
Приемната на министерството.
Чл. 21. Дирекция “Правно-нормативно об-
служване”:
1. оказва съдействие по правни въпроси на
министъра, главния секретар и на структурни-
те звена в министерството;
2. осъществява процесуално представител-
ство пред съдилищата и други юрисдикции по
дела, по които страна е министерството или
министърът по европейските въпроси;
3. анализира и обобщава състоянието на за-
ведените от и срещу министерството дела;
4. дава устни и писмени становища относно
правните основания за изпълнението на влезли в
сила съдебни решения и съгласува за законосъоб-
разност издадените във връзка с това заповеди;
5. предприема необходимите правни дейст-
вия по събиране вземанията на министерството;
6. съгласува за законосъобразност трудови-
те договори и административните актове, свър-
зани с възникването, изменянето и прекратява-
нето на трудовите и служебните правоотноше-
ния на служителите в министерството;